ET Euroopa Liidu Teataja C 142/35

Prantsuse valitsuse teatis seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teatis vedelate või gaasiliste süsivesinike uurimise ainuõiguslike tegevuslubade ehk nn Langlade'i loa ja Hermine'i loa taotlemise kohta)

(EMPs kohaldatav tekst)

2010/C 142/12

29. juunil 2009 esitasid äriühingud ConocoPhillips Canada Ressources Corp., registrijärgse asukohaga PO Box 130, 401, 9th Ave S.W., Calgary, Alberta T2P 2H7, CANADA, ja BHP Billiton Petroleum Corp., registrijärgse asukohaga 1360 Post Oak Blvd, Suite 150, Houston, TX 77056-3030, UNITED STATES OF AMERICA, taotluse saada viieks aastaks ainuõiguslik tegevusluba ehk nn Langlade'i luba vedelate või gaasiliste süsivesinike uurimiseks merepõhjaaluses 547 ruutkilomeetri suuruses piirkonnas, mis jääb Saint-Pierre-et-Migueloni ülemereterritooriumi avamere alla.

9. detsembril 2009 esitas äriühing Bardoil Energy SAS, registrijärgse asukohaga 42 rue de l’Abbé Pierre Gervain, Boite Postale 4353, 97500 Saint-Pierre-et-Miquelon, FRANCE, taotluse saada viieks aastaks ainuõiguslik tegevusluba ehk nn Hermine'i luba, et uurida vedelaid ja gaasilisi süsivesinikke merepõhjaaluses umbes 1 312 ruutkilomeetri suuruses piirkonnas, mis jääb Saint-Pierre-et-Migueloni ülemereterritooriumi avamere alla.

Kõnealuste tegevuslubadega hõlmatud alad on piiratud kaartega, mis ühendavad järjest järgmiste geograafiliste koordinaatidega punkte, kusjuures algmeridiaaniks on Greenwichi meridiaan:

Punkt Läänepikkuskraad Põhjalaiuskraad A 56° 24′ 01,7" 44° 35′ 33,1" B 56° 15′ 00,6" 44° 35′ 32,0" C 56° 15′ 02,1" 44° 47′ 17,8" D 56° 09′ 16,2" 44° 47′ 16,6" E 56° 09′ 21,0" 43° 50′ 00,2" F 56° 23′ 53,3" 43° 50′ 00,2"

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õigust käsitleva 2. juuni 2006. aasta ministri määruse nr 2006-648 artiklites 4 ja 5 (Prantsuse Vabariigi Teataja, 3.6.2006).

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud teatises süsivesinike kaevandamisõiguse kohta Prantsusmaal (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta dekreediga nr 2006-648, milles käsitletakse kaevandamise ja maa-aluse ladustamise õigust (3. juuni 2006. aasta Prantsuse Vabariigi Teataja).

Konkureerivad taotlused esitatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 31. augustiks 2011.

Tingimused ja nõuded kaevandamise ja selle peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta ministri määrusest nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (Prantsuse Vabariigi Teataja, 3.6.2006).

Lisateavet võib saada ökoloogia-, energeetika-, säästva arengu ja mereministeeriumist (ministère de l'Écologie, de l’Énergie, du Développement durable et de la Mer), energeetika ja kliima peadirektoraat, energeetika direktoraat (Direction générale de l'énergie et du climat, Direction de l’énergie), varustuskindluse ja uute energeetikatoodete osakond (Sous-direction de la sécurité d’approvisionnement et nouveaux produits énergétiques), Grande Arche de la Défense, Paroi Nord, 92055 La Défense Cedex, FRANCE, (tel. +33 140819529).

Eespool nimetatud õigusaktidega saab tutvuda Légifrance’i veebisaidil http://www.legifrance.gouv.fr

(1) EÜT L 164, 30.6.1994, lk 3.